CELEX: 62009CN0079
Language: sk
Date: 2009-02-23 00:00:00
Title: Vec C-79/09: Žaloba podaná 23. februára 2009 — Komisia Európskych spoločenstiev/Holandské kráľovstvo

6.6.2009   
            
            
               SK
            
            
               Úradný vestník Európskej únie
            
            
               C 129/3
            
         Žaloba podaná 23. februára 2009 — Komisia Európskych spoločenstiev/Holandské kráľovstvo
   (vec C-79/09)
   2009/C 129/05
   Jazyk konania: holandčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: D. Triantafyllou a W. Roels, splnomocnení zástupcovia)
   
      Žalované: Holandské kráľovstvo
   
      Návrhy žalobkyne
   
   
               —
            
            
               určiť, že Holandské kráľovstvo si tým, že oslobodilo od dane z pridanej hodnoty poskytovanie pracovníkov v sociálno-kultúrnom odvetví, v odvetví zdravotníctva a vzdelávania v prospech tzv. euroregiónov na účely podpory pracovnej mobility, nesplnilo svoje povinnosti, ktoré mu vyplývajú z článku 2 ods. 1 písm. c), článku 13, článku 24 ods. 1 a článku 132 smernice o DPH (1),
            
         
               —
            
            
               zaviazať Holandské kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia sa domnieva, že poskytovanie pracovníkov v sociálno-kultúrnom odvetví, v odvetví zdravotníctva a vzdelávania je potrebné zdaniť podľa článkov 2, 9 a 24 smernice o DPH a oslobodenie ani podľa článku 132 ods. 1 písm. b), c), g) a i), ani podľa článku 132 ods. 1 písm. n) nie je uplatniteľné na poskytovanie týchto služieb.
   
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).